ראש העיר ירושלים אורי לופוליאנסקי הזמין את מר סיימון סבג-מונטיפיורי, מצאצאיו של סר משה מונטיפיורי, להתארח השבוע בירושלים ולסייר עימו בעיר.
ראש העיר ומונטיפיורי יסיירו מחר יום ב', ב' בניסן תשס"ח, 7.4.2008 בשעה 16:00 בירושלים ויבקרו בשכונת משכנות שאננים, השכונה הראשונה מחוץ לחומות ירושלים שנבנתה על ידי סר משה מונטיפיורי בשנת 1860. בשכונה ממוקמת תחנת הרוח המפורסמת שבנה מונטיפיורי ומוצגת בה גם שחזור של מרכבתו המפורסמת, המתוחזקת על ידי הקרן לירושלים.
מר סיימון סבאג- מונטיפיורי הינו צאצא של אחותו של סר משה מונטיפיורי. בני משפחת מונטיפיורי הקפידו במשך הדורות לשמור על השם "מונטיפיורי" ולשמר את המורשת של משפחתם.
סיימון סבאג מונטיפיורי הוא היסטוריון מוערך, אשר ערך בשנות התשעים מסעות נרחבים באימפריה הסובייטית-לשעבר וכתב על רוסיה לעיתונים ולכתבי-עת בריטיים, והוא החל בכתיבת ספר על העיר ירושלים.
סר משה מונטיפיורי הינו דמות ידוע בתולדות ירושלים במאה ה- 19. הנדבן הידוע הקים בירושלים שכונות ותרם רבות לתושבי העיר. השם מונטיפיורי הינו שם מוכר בירושלים אשר סיפורים ושירים רבים נשזרו בדמותו המיתולוגית של סר משה מונטיפיורי.